
Minister President Evelyn Wever-Croes, 
reflehando riba aña 2023, ta gradici tur 
ciudadano di nos pais pa bo contribucion 
valioso na progreso di nos pais. 


Aña 2023 a mira un crecemento di turismo y di 
economia impresionante, y esey a crea miles 
di cupo di empleo pa mama y tatanan di famia. 


AA 


“Esaki ta danki na e forsa y resiliencia di cada 
ciudadano, cu tur dia ta traha duro pa hiba su 
famia y nos pais padilanti. Aña 2023 ta e aña 
di union y positivismo, y ta e union aki ta nos 
forsa. Esaki ta e logro mas importante di 
Aruba e aña aki. 


++ 


Danki tambe pa e confiansa di por a guia nos 
pais durante e ultimo 6 añanan y danki pa e 
sosten. 


Cu aña 2024 trece pa cada ciudadano di nos 
pais prosperidad y felicidad” 

GABINETE WEVER-CROES NO TA ESUN CU A 
DUNA TERENO NA IBEROSTAR PA CONSTRUI UN 
HOTEL NA EAGLE BEACH 


Ya desde 2005-2008 Iberostar a cumpra 3 proyecto cu tereno 

Prome Minister Evelyn Wever-Croes, 
riba comentarionan recien den media 
tocante un hotel na Eagle Beach, a 
duna di conoce cu Gabinete Wever- 
Croes no ta esun cu a duna tereno 
na Iberostar ni permit pa construi un 
hotel den e area aki. Prome Minsiter 
a indica cu ya desde 2005 pa 2008, 
e tereno en cuestion y e proyecto, a 
bira doño di Iberostar hunto cu dos 
otro proyecto cu tereno. 


Iberostar, Prome Minister a remarca, 
ta un caso hopi particular. Ibersotar 
a cumpra tres proyecto di hotel cu ya 
caba tawata tin tereno desde 2005 pa 
2008 bin dilanti. Un tereno ta situa na 
Tierra del Sol, un situa patras di Eagle 
Beach y e ultimo, na Eagle Beach na 
unda e construccion actual ta tumando 
luga. 


Prome Minister a duna di conoce cu 
Iberostar semper tawata dispuesto 
pa sinta na mesa cu Gobierno na 
unda cu Gobierno a splica nan cu 
Aruba no por carga tres hotel mas na 
e momentonan aki. Teniendo cuenta 
cu esaki, Iberostar a bay di acuerdo 
pa baha e cantidad di cambernan y 
construi menos camber di loke nan 
tin derecho riba dje. Iberostar a bay di 
acuerdo tambe pa no construi tur tres 
hotel pareu pero ta parti e construccion 


temporisa den tempo. 

MINISTER ENDY CROES A REUNI CU ATA UNDA A 
TRATA E PROYECTO DI SPORT TOURISM 


Siman pasa, Minister Endy Croes 
hunto Sr. Juni Faro di Ministerio 
di Deporte a reuni cu Sra. 
Ronella Croes, Sra. Tita Iglesias 
y Sr. Patrick Melchoir di Aruba 
Tourism Authority (ATA). Durante 
e reunion a trata diferente punto 
di interes y e proyecto Sport 
Tourism. Pa e proyecto aki ATA, 
Lotto pa Deporte y Gobierno di 
Aruba lo traha di cerca pa asina | 
duna contenido real na e vision di | 
turismo deportivo (sport tourism) 
na Aruba pa aña 2024. E deseo 
y vision di Minister Endy Croes ta 
pa dos (2) bes pa aña organisa 
un campeonato internacional 
na Aruba. Tin un comision cu lo 
scoge e eventonan deportivo cu lo 
tuma luga den “low season”, esta den e luna di mei, september 
y/of october. 


ATA, Lotto pa Deporte y Gobierno di Aruba lo aloca e fondonan 
necesario pa asina realisa e proyecto aki dos (2) bes pa 
aña. Durante e encuentro a trata e prome dos (2) eventonan 
deportivo pa aña 2024. Un di e eventonan deportivo cu tin 
hopi interes ta tuma luga fin di october y/of november di aña 
2024, unda cu Seleccion di Hulanda ta competi den e torneo 
internacional Premier 12. Den e torneo internacional aki e 12 
miho ekiponan di WBSC lo bataya contra otro pa conkista e 
titulo maximo. Manera ta conoci, cada cuater (4) aña tin e 
World Classic y cada dos (2) aña tin e campeonato unda cu e 
12 miho ekiponan lo hunga un serie hopi popular contra otro. 


Seis ekipo ta cuminsa hunga na Mexico y seis ekipo lo hunga 
na Taiwan y e ekiponan ganado lo enfrenta otro den e final. 
Seleccion di Hulanda ta forma parti di e 12 ekiponan aki. Na luna 
di januari via “loting” ta determina unda Seleccion di Hulanda 
ta hunga, sea Mexico of Taiwan. Prome cu ekipo di Hulanda 


sali pa competi den e campeonato internacional aki, nan lo bin 
Aruba pa hunga tres (3) wega. Lo prepara e ekiponan y lo invita 
ekiponan di afo pa bin hunga contra Seleccion di Hulanda aki 
na Aruba, pa asina nan por prepara debidamente prome cu 
nan drenta den e torneo. Adicionalmente, tin un otro proyecto 
pa luna di september, den e lunanan nos dilanti lo elabora mas 
riba dje. Tambe Minister Endy Croes a elabora riba e proyecto 
di “Sport and Event Management” cu lo inicia na luna di maart 
proximo. Recientemente, den luna di november Minister Endy 
Croes a firma un acuerdo cu University of South Carolina unda 
cu e curso di Sport & Event Management lo inicia riba e nivel 
di “Master's”. Un total di dies (10) persona tin e oportunidad pa 
sigui e curso aki y na final lo ricibi un certificado. 


E team aki den futuro lo yuda tur organisacion na Aruba cu 
bin na remacra pa organisa un evento internacional. Tres y/ 
of cuater di e personanan aki lo forma parti di e organisacion 
pa yuda organisa evento riba plataforma internacional. ATA 
tambe lo delibera pa manda posibel cantidato. Pa conclui, un 
bon reunion y Minister Endy Croes ta contento cu pronto lo 
mira fruto positivo di e reunion aki. 

Minister Endy Croes: 


FAI PIILA RADA Ll HE DI A 


En conexion cu 2023 Higher Education North America (HENA) 
Expo cu a tuma luga den inicio di december na Hyatt Place 
Aruba Airport, Minister Endy Croes a reuni cu representante di 
Bishop's University, Colorado State University y Saint Mary's 
University. E meta principal di e reunionnan aki tabata pa crea 
mas oportunidad pa nos studiantenan di Aruba cu ta desea di 
continua nan estudio na Merca of Canada. Manera ta conoci, 
HENA Expo tabata un exito total. Un total di 400 studiante 
a acudi na e expo aki pa busca informacion y haci pregunta 
encuanto estudio na Merca of Canada. Minister Endy Croes ta 
indica cu por logra hopi ora cu ta traha den ekipo, aplicando e 
4 C-nan di Siglo 21: comunicacion, colaboracion, pensamento 
critico (critical thinking problem solving) y creatividad. Pa 
finalisa, e mandatario di Ensefiansa ta expresa cu ta sigui 
crea conexion cu diferente college y/of universidad di Merca 
y Canada pa asina sigui brinda mas oportunidad na nos 
studiantenan di Aruba. 


MINISTER 


Diaranson ultimo, Minister di Enseñansa y Deporte Endy 
Croes a ricibi bishita di e hoben atleta Rebecca Croes di 22 
afia di edad cu actualmente ta studiando nutricion na Haagse 
Hogeschool na Den Haag, Hulanda. Rebecca a participa den 
World Bench Press Championships 2023 den e categoria di 
Women Junior Classic di 53 kg y a sali campeon mundial. 
Rebecca tin 3 afia cu ta competiendo den World Bench Press 
Championships. Esaki ta e di 7 campeonato anual cu a tuma 
luga den e luna di mei na Sun City, South Africa. Un total di 57 


participante di edad di 19 pa 23 afia a competi den e categoria 
di Women Junior Classic, 43-57 kg. Durante e encuentro 
ameno, Minister Endy Croes a entrega Rebecca un medaya di 
oro pa su contribucion den e desaroyo di deporte. 


Finalmente, Minister Endy Croes ta felicita Rebecca cu e titulo 
aki y ta dese'e hopi exito den futuro cu tanto su estudio y futuro 
competencianan deportivo. Aruba ta orguyoso di bo! Cu deseo, 
disciplina, determinacion y dedicacion ta logra. 

UN FELIZY — vo 
PROSPERO ANA NOBO! 


Minister di Enseñansa y Deporte 


BON PASCO- 
y Feliz 2024 


Nos ta cerando un aña cu ta testigo 
di nos determinacion inkebrantabel. 
Nos a para firme y resiliente contra 
adversidadnan cu a purba kibra 
nos. Den e temporada di 
celebracion di e ultimo dianan di 
aña 2023, laga nos refleha riba e 
lasonan cu ta uni nos como un 
pueblo. Cada reto, cada desafio, 
cada atake, solamente a fortalece 
nos determinacion pa supera y 
reconstrui. Nada por a kibra nos y 
den 2024, laga nos sigui uni pa 
hunto nos enfrenta cualkier 
obstuculo cu sali den nos caminda. 


Gobierno di Aruba ta extende 

deseonan caluroso pa un Bon 
Pasco y un Aña Nobo di union 
inkebrantabel y triunfo. 


Mos tn un pnis 


INKEBRANTABEL 


ANA DI UNION Y POSITIVISMO! 


